тези производители са все още силно зависими от въпросния износ. При наличието на свръхкапацитет в Югоизточна Азия, антидъмпингови мита в Япония и вече значителен износ за САЩ пазарът на Съюза би представлявал друг важен потенциален експортен пазар за оползотворяване на свръхкапацитета в Корея, ако срокът на действие на мерките изтече.
 3.4.2.4. Заключение относно вероятността за повторно възникване на дъмпинга
 (92)
 Предвид производствения и свободния капацитет, ценовите практики на корейските производители на пазара на САЩ и привлекателността на пазара на Съюза за корейските производителите на ПТ е много вероятно тези производители да изнесат за Съюза значителни количества ПТ на дъмпингови цени, ако срокът на действие на мерките изтече. Предвид увеличението на производствения и на свободния капацитет след първоначалното въвеждане на мерките, е възможно равнището на дъмпинговия внос да е много по-високо от това преди налагането на окончателните мерки. Поради това Комисията заключи, че съществува вероятност за повторно възникване на дъмпинга, ако срокът на действие на мерките изтече.
 3.5. Малайзия
 (93)
 Нито един производител от Малайзия не оказа съдействие по време на разследването. Поради това заключенията относно вероятността за продължаване или повторно възникване на дъмпинга бяха направени въз основа на наличните факти в съответствие с член 18 от основния регламент. В това отношение Комисията използва искането, експортните статистически данни от базата GTA и статистика за вноса в САЩ.
 3.5.1. Продължаване на дъмпинга в Съюза през разследвания период в рамките на прегледа
 (94)
 Съгласно данните от базата данни по член 14, параграф 6 износът от Малайзия през разследвания период в рамките на прегледа е бил незначителен (по-малко от 10 тона), поради което не бе счетен за представителен. Анализът бе насочен основно към повторното възникване на дъмпинга от Малайзия, като бяха използвани наличните факти в съответствие с член 18 от основния регламент.
 3.5.2. Доказателства за вероятността за повторно възникване на дъмпинга
 (95)
 Комисията извърши анализ на това дали съществува вероятност за повторно възникване на дъмпинга, ако срокът на действие на мерките изтече. При този анализ бяха взети предвид следните елементи: малайзийските експортни цени за други местоназначения, производственият капацитет и свободният капацитет в Малайзия, както и привлекателността на пазара на Съюза.
 3.5.2.1. Износ за трети държави
 (96)
 С цел да се проучи вероятното поведение на производителите на ПТ в Малайзия, Комисията разгледа особеностите на малайзийския износ за пазара на САЩ. Този подход е идентичен на използвания при предишния преглед с оглед изтичане на срока на действие на мерките за Малайзия, посочен в съображение 1. Комисията избра САЩ, тъй като този пазар е сходен по големина с пазара на Съюза и на него има много местни производители, но и се характеризира с голям дял на вноса и много ниски ставки на вносните мита, което го прави един силно конкурентен пазар. Освен това пазарът на САЩ е подчертано най-важният експортен пазар за Малайзия. Според експортните статистически данни от базата GTA обемът на износа за САЩ през разследвания период в рамките на прегледа е бил почти 19 000 тона, което представлява около 90 % от общия износ на ПТ от Малайзия през този период. Освен това обемът на